title: 2005/965/ES: Rozhodnutie č. 203 z  26. mája 2005 , ktorým sa reviduje rozhodnutie č. 170 z  11. júna 1998  o zostavovaní zoznamov ustanovených v článku 94 ods. 4 a v článku 95 ods. 4 nariadenia Rady (EHS) č. 574/72 Text s významom pre EHP a dohodu EÚ/Švajčiarsko

text:
               31.12.2005

               SK

               Úradný vestník Európskej únie

               L 349/27

      ROZHODNUTIE č. 203
   z 26. mája 2005,
   ktorým sa reviduje rozhodnutie č. 170 z 11. júna 1998 o zostavovaní zoznamov ustanovených v článku 94 ods. 4 a v článku 95 ods. 4 nariadenia Rady (EHS) č. 574/72
   (Text s významom pre EHP a dohodu EÚ/Švajčiarsko)
   (2005/965/ES)
   SPRÁVNA KOMISIA PRE SOCIÁLNE ZABEZPEČENIE MIGRUJÚCICH PRACOVNÍKOV,
   so zreteľom na článok 81 písm. a) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva (1), na základe ktorého je jej povinnosťou zaoberať sa všetkými správnymi otázkami, ktoré vznikajú z ustanovení nariadenia (ES) č. 1408/71 a následných nariadení,
   so zreteľom na článok 36 ods. 2 uvedeného nariadenia (EHS) č. 1408/71,
   so zreteľom na článok 17 ods. 1 až 4, článok 29 ods. 1 až 3, článok 30 ods. 1 a 3, článok 94 ods. 4 a 5, článok 95 ods. 4 a 5 a článok 102 ods. 2 nariadenia Rady (EHS) č. 574/72 (2),
   so zreteľom na rozhodnutie č. 170 (3) zmenené a doplnené rozhodnutím č. 185 (4),
   keďže:

               (1)

               Zavedenie európskeho preukazu zdravotného poistenia, ktorého platnosť môže značne presiahnuť platnosť bývalého formulára E 111, spôsobuje problémy pri vyhotovovaní zoznamov ustanovených v článku 94 ods. 4 a v článku 95 ods. 4 nariadenia (EHS) č. 574/72 v súlade s predpismi ustanovenými v rozhodnutí č. 170.

               (2)

               Na to, aby bolo možné zabezpečiť rodinným príslušníkom pracovníka alebo poberateľa dôchodku a (alebo) jeho rodinným príslušníkom plné využívanie práv, ktoré im prislúchajú podľa nariadenia (EHS) č. 1408/71 v prípade zmeny bydliska do iného štátu, ako je príslušný štát, dátum uvedený na formulároch E 109 a E 121 musí byť automaticky nadradený dátumu ukončenia nárokov, ktorý je uvedený na formulároch E 106, E 112, na európskom preukaze zdravotného poistenia alebo na novom vzore formulára E 111 a na formulári E 128, ktoré im boli vystavené.

               (3)

               Aby sa zamedzilo dvojitým platbám zo strany príslušnej inštitúcie (paušály a skutočné výdavky), je vhodné ustanoviť postupy, ktoré zabránia rodinným príslušníkom pracovníka, poberateľa dôchodku a (alebo) jeho rodinným príslušníkom, ktorí svoje bydlisko premiestnili do iného členského štátu, používať európsky preukaz zdravotného poistenia vydaný príslušnou inštitúciou od dátumu, od ktorého sa vypočítajú paušálne sumy.

               (4)

               Bolo by tiež potrebné ustanoviť postupy, vďaka ktorým sa zabráni tomu, aby rodinní príslušníci pracovníka alebo poberateľa dôchodku a/alebo jeho rodinní príslušníci po zmene svojho bydliska, či už do príslušného alebo iného štátu, ako je štát, v ktorom majú bydlisko, naďalej používali európsky preukaz zdravotného poistenia vydaný inštitúciou v mieste bydliska od dátumu, od ktorého sa začínajú vyúčtovávať paušálne sumy,

         PRIJALA TOTO ROZHODNUTIE:
   Článok 1
   Článok 1 rozhodnutia č. 170 sa mení a dopĺňa takto:

               a)

               písm. c) v bode I ods. 2 sa vypúšťa,

               b)

               písm. d) v bode I ods. 2 sa nahrádza takto:
               „dátum prijatia formulára E 109 inštitúciou v mieste bydliska, ak na príslušnom formulári nie je uvedený ani dátum vzniku nároku na vecné dávky podľa legislatívy príslušného štátu stanovený v písm. a) ani dátum zmeny miesta bydliska stanovený v písm. b).“

               c)

               do bodu I sa vkladá tento odsek 2a:
               „Inštitúcia v mieste bydliska informuje príslušnú inštitúciu o zaregistrovaní dotyčnej osoby, a táto príslušná inštitúcia oznámi inštitúcii v mieste bydliska, aké opatrenia sa majú v jej mene uplatniť na to, aby sa zabránilo, aby dotyčná osoba naďalej používala európsky preukaz zdravotného poistenia vydaný príslušnou inštitúciou.
               Inštitúcia v mieste bydliska informuje dotyčnú osobu, že od dátumu, keď bola v tejto inštitúcii zaregistrovaná, európsky preukaz zdravotného poistenia vydaný príslušnou inštitúciou už viac neplatí. V prípade potreby jej vydá nový európsky preukaz zdravotného poistenia.“

               d)

               do bodu I sa vkladá tento odsek 4a:
               „Inštitúcia v mieste bývalého bydliska oznámi príslušnej inštitúcii a/alebo inštitúcii v mieste nového bydliska, aké opatrenia sa majú uplatniť, aby sa zabránilo tomu, aby poistená osoba od dátumu ukončenia registrácie naďalej používala európsky preukaz zdravotného poistenia, ktorý jej bol vydaný.
               Príslušná inštitúcia a/alebo inštitúcia v mieste nového bydliska informuje dotyčnú osobu o tom, že európsky preukaz zdravotného poistenia vydaný inštitúciou v mieste bývalého bydliska od dátumu, od ktorého sa vypočítajú paušálne sumy, už viac neplatí. V prípade potreby jej vydá nový európsky preukaz zdravotného poistenia.“

               e)

               písm. c) v bode II ods. 2 sa vypúšťa;

               f)

               písm. d) v bode II ods. 2 sa nahrádza takto:
               „dátum prijatia formulára E 121 inštitúciou v mieste bydliska, ak na príslušnom formulári nie je uvedený ani dátum vzniku nároku na vecné dávky podľa legislatívy príslušného štátu stanovený v písm. a) ani dátum zmeny miesta bydliska stanovený v písm. b).“

               g)

               do bodu II sa vkladá tento ods. 2a:
               „Inštitúcia v mieste bydliska informuje príslušnú inštitúciu o zaregistrovaní dotyčnej osoby a táto príslušná inštitúcia oznámi inštitúcii v mieste bydliska, aké opatrenia sa majú uplatniť na to, aby sa zabránilo, aby poistená osoba naďalej používala európsky preukaz zdravotného poistenia vydaný príslušnou inštitúciou.
               Inštitúcia v mieste bydliska informuje dotyčnú osobu, že od dátumu, keď bola v tejto inštitúcii zaregistrovaná, európsky preukaz zdravotného poistenia vydaný príslušnou inštitúciou už viac neplatí. V prípade potreby jej vydá nový európsky preukaz zdravotného poistenia.“

               h)

               do bodu II sa vkladá tento ods. 4a:
               „Inštitúcia v mieste bývalého bydliska oznámi príslušnej inštitúcii a/alebo inštitúcii v mieste nového bydliska, aké opatrenia sa majú uplatniť, aby sa zabránilo tomu, aby poistená osoba od dátumu ukončenia registrácie naďalej používala európsky preukaz zdravotného poistenia, ktorý jej bol vydaný.
               Príslušná inštitúcia a/alebo inštitúcia v mieste bydliska informuje dotyčnú osobu o tom, že európsky preukaz zdravotného poistenia vydaný inštitúciou v mieste bývalého bydliska od dátumu, od ktorého sa vypočítajú paušálne sumy, už viac neplatí. V prípade potreby jej vydá nový európsky preukaz zdravotného poistenia.“

         Článok 2
   Toto rozhodnutie sa uverejní v Úradnom vestníku Európskej únie.
   Uplatňuje sa od 1. januára 2006.

            Predseda správnej komisie

         Claude EWEN

      (1)  Ú. v. ES L 149, 5.7.1971, s. 2. Nariadenie naposledy zmenené a doplnené nariadením Európskeho parlamentu a Rady (ES) č. 647/2005 (Ú. v. EÚ L 117, 4.5.2005 s. 1).

      (2)  Ú. v. ES L 74, 27.3.1972, s. 1. Nariadenie naposledy zmenené a doplnené nariadením (ES) č. 647/2005.

      (3)  Ú. v. ES L 275, 10.10.1998, s. 40.

      (4)  Ú. v. EÚ L 55, 1.3.2003, s. 74.


title: 2011/573/EÚ: Rozhodnutie Európskeho parlamentu z  10. mája 2011 o účtovnej závierke Európskej agentúry pre bezpečnosť letectva za rozpočtový rok 2009

text:
               27.9.2011

               SK

               Úradný vestník Európskej únie

               L 250/144

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke Európskej agentúry pre bezpečnosť letectva za rozpočtový rok 2009
   (2011/573/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2009 spolu s odpoveďami agentúry (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 216/2008 (3), ktorým sa zriadila Európska agentúra pre bezpečnosť letectva, a najmä na jeho článok 60,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0123/2011),

               1.

               schvaľuje účtovnú závierku Európskej agentúry pre bezpečnosť letectva za rozpočtový rok 2009;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 22.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 79, 19.3.2008, s. 1.

      (4)  Ú. v. ES L 357, 31.12.2002, s. 72.


title: Rozhodnutie Rady z  13. mája 2013 , ktorým sa vymenúvajú dvanásti členovia riadiacej rady Európskej chemickej agentúry

text:
               17.5.2013

               SK

               Úradný vestník Európskej únie

               C 138/14

         ROZHODNUTIE RADY
   z 13. mája 2013,
   ktorým sa vymenúvajú dvanásti členovia riadiacej rady Európskej chemickej agentúry
   2013/C 138/05
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry (1), a najmä na jeho článok 79,
   keďže:

               (1)

               V článku 79 nariadenia (ES) č. 1907/2006 sa stanovuje, že Rada má za členov riadiacej rady Európskej chemickej agentúry (ďalej len „riadiaca rada“) vymenovať jedného zástupcu z každého členského štátu.

               (2)

               Členovia riadiacej rady by sa mali vymenovať na základe ich príslušnej praxe a odbornej spôsobilosti v oblasti chemickej bezpečnosti alebo regulácie chemických látok, pričom by sa tiež malo zabezpečiť, aby medzi členmi rady boli odborníci z oblasti všeobecných, finančných a právnych otázok.

               (3)

               Funkčné obdobie by malo trvať štyri roky. Malo by byť možné obnoviť funkčné obdobie jedenkrát.

               (4)

               Rozhodnutím zo 7. júna 2007 (2) Rada vymenovala 27 členov riadiacej rady.

               (5)

               Všetci členovia riadiacej rady, ktorých navrhli Česká republika, Írsko, Španielsko, Francúzsko, Taliansko, Luxembursko, Maďarsko, Holandsko, Rakúsko, Slovinsko, Fínsko a Švédsko, boli vymenovaní na obdobie, ktoré sa končí 31. mája 2013. Členovia riadiacej rady z týchto členských štátov by preto mali byť navrhnutí a vymenovaní na obdobie, ktoré sa začne 1. júna 2013 a trvá do 31. mája 2017.

               (6)

               Od prijatia rozhodnutia zo 7. júna 2007 boli spomedzi členov vymenovaných na obdobie, ktoré sa končí 31. mája 2013, nahradení francúzsky (3), maďarský (4), holandský (5), slovinský (6), fínsky (7) a švédsky (8) člen riadiacej rady.

               (7)

               Rada dostala návrhy na vymenovanie členov od všetkých dotknutých členských štátov,

         PRIJALA TOTO ROZHODNUTIE:
   Článok 1
   Za členov riadiacej rady Európskej chemickej agentúry (ďalej len „riadiaca rada“) na druhé funkčné obdobie od 1. júna 2013 do 31. mája 2017 sa vymenúvajú tieto osoby (meno, štátna príslušnosť, dátum narodenia):

               —

               pán Karel BLÁHA, česká, 20. decembra 1953,

               —

               pani Ana FRESNO RUIZ, španielska, 31. januára 1952,

               —

               pán Martin LYNCH, írska, 13. augusta 1946,

               —

               pani Catherine MIR, francúzska, 20. februára 1955,

               —

               pán Antonello LAPALORCIA, talianska, 13. júna 1952,

               —

               pán Johannes Karel Barend Henri KWISTHOUT, holandská, 6. júna 1964,

               —

               pán Thomas JAKL, rakúska, 13. júna 1965,

               —

               pani Simona FAJFAR, slovinská, 17. novembra 1970,

               —

               pani Pirkko Liisa KIVELÄ, fínska, 23. októbra 1953,

               —

               pani Nina CROMNIER, švédska, 14. októbra 1966.

         Článok 2
   Za členov riadiacej rady na prvé funkčné obdobie od 1. júna 2013 do 31. mája 2017 sa vymenúvajú tieto osoby (meno, štátna príslušnosť, dátum narodenia):

               —

               pán Paul RASQUÉ, luxemburská, 8. júla 1981,

               —

               pani Krisztina BIRÓ, maďarská, 5. apríla 1971.

         Článok 3
   Toto rozhodnutie nadobúda účinnosť dňom jeho prijatia.

      V Bruseli 13. mája 2013

            Za Radu

            predseda

         S. COVENEY

      (1)  Ú. v. EÚ L 396, 30.12.2006, s. 1.

      (2)  Ú. v. EÚ C 134, 16.6.2007, s. 6.

      (3)  Ú. v. EÚ C 178, 31.7.2009, s. 12.

      (4)  Ú. v. EÚ C 288, 25.9.2012, s. 4.

      (5)  Ú. v. EÚ C 178, 31.7.2009, s. 13.

      (6)  Ú. v. EÚ C 326, 3.12.2010, s. 4.

      (7)  Ú. v. EÚ C 320, 16.12.2008, s. 4.

      (8)  Porovnaj poznámku pod čiarou 6.


title: 2009/290/ES: Rozhodnutie Rady z  20. januára 2009 o poskytnutí strednodobej finančnej pomoci Spoločenstva Lotyšsku

text:
               25.3.2009

               SK

               Úradný vestník Európskej únie

               L 79/39

      ROZHODNUTIE RADY

   z 20. januára 2009
   o poskytnutí strednodobej finančnej pomoci Spoločenstva Lotyšsku
   (2009/290/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 332/2002 z 18. februára 2002, ktorým sa zavádza systém strednodobej finančnej pomoci pre platobné bilancie členských štátov (1), a najmä na jeho článok 3 ods. 2,
   so zreteľom na návrh Komisie predložený po konzultácii s Hospodárskym a finančným výborom (EFC),
   keďže:

               (1)

               Rozhodnutím 2009/289/ES (2) sa Rada rozhodla poskytnúť Lotyšsku vzájomnú pomoc.

               (2)

               V podmienkach veľmi vysokých potrieb vonkajšieho financovania sa lotyšský kapitál a finančné trhy momentálne ocitli pod tlakom, čo odráža všeobecné zhoršenie trhových nálad a narastajúce obavy o stav lotyšskej ekonomiky vzhľadom na jej veľkú nerovnováhu v oblasti vysokého vonkajšieho deficitu, oslabené verejné financie a vysoké sadzby inflácie nákladov a cien. Lotyšský bankový sektor zažíva vážne problémy likvidity a dôvery. Úroveň menových rezerv poklesla, keď centrálna banka zasiahla, aby udržala viazanie menového kurzu.

               (3)

               Celková vonkajšia finančná podpora, ktorú Lotyšsko potrebuje, sa do prvého štvrťroku 2011 odhaduje na 7,5 miliardy EUR.

               (4)

               V rámci systému strednodobej finančnej pomoci pre platobné bilancie členských štátov, zavedeného nariadením (ES) č. 332/2002, sa Lotyšsku môže poskytnúť pomoc Spoločenstva do výšky 3,1 miliardy EUR. Táto pomoc by sa mala poskytnúť spolu s úverom od Medzinárodného menového fondu (MMF) vo výške 1,5 miliardy SDR (približne 1,7 miliardy EUR, 1 200 % lotyšskej kvóty MMF) v rámci pohotovostného úveru MMF, ktorý bol schválený 23. decembra 2008. Severské krajiny (Švédsko, Dánsko, Fínsko, Estónsko a Nórsko) spoločne prispejú sumou 1,9 miliardy EUR, Svetová banka sumou 0,4 miliardy EUR, Európska banka pre obnovu a rozvoj, Česká republika a Poľsko spoločne sumou 0,4 miliardy EUR, teda celková suma za obdobie do prvého štvrťroku 2011 predstavuje 7,5 miliardy EUR.

               (5)

               Túto pomoc Spoločenstva by mala riadiť Komisia. Špecifické podmienky hospodárskej politiky, ktoré odsúhlasia lotyšské orgány po konzultácii s EFC, by sa mali ustanoviť v memorande o porozumení. Mali by okrem iného zahŕňať opatrenia na zníženie momentálnych tlakov na likviditu, opatrenia na opätovné vytvorenie dlhodobej stability posilnením bankového sektora, ako aj opatrenia na opravu fiškálnej nerovnováhy a na prijatie domácich politík, ktoré zlepšia konkurencieschopnosť. Opatrenia by ďalej mali obsahovať okamžitú a dlhodobú fiškálnu konsolidáciu, komplexnú stratégiu riešenia v bankách, posilnenú kapacitu krízového manažmentu regulačných orgánov, súhrnné štrukturálne reformy, ako aj iné dôležité opatrenia. Podrobné finančné podmienky by mala ustanoviť Komisia v úverovej zmluve.

               (6)

               Pomoc by mala byť poskytnutá s ohľadom na zníženie momentálnych tlakov na likviditu a v závislosti od politík s cieľom vytvoriť dlhodobú stabilitu posilnením bankového sektora, opraviť fiškálnu nerovnováhu a prijať domáce politiky, ktoré zlepšia konkurencieschopnosť, zatiaľ čo sa úzkopásmový výmenný kurz bude držať na úrovni súčasného ústredného kurzu,

         PRIJALA TOTO ROZHODNUTIE:
   Článok 1
   1.   Spoločenstvo sprístupní Lotyšsku strednodobý úver vo výške maximálne 3,1 miliardy EUR pri maximálnej priemernej dobe splatnosti sedem rokov.
   2.   Finančná pomoc Spoločenstva je k dispozícii počas obdobia troch rokov počnúc prvým dňom po nadobudnutí účinnosti tohto rozhodnutia.
   Článok 2
   1.   Komisia riadi túto pomoc v súlade so záväzkami Lotyšska a odporúčaniami Rady. Tieto podmienky sa ustanovia v memorande o porozumení. Podrobné finančné podmienky ustanoví Komisia v úverovej zmluve.
   2.   Komisia v pravidelných intervaloch v spolupráci s EFC overí, či sú splnené podmienky hospodárskej politiky, ktoré tvoria podmienku pomoci. Komisia priebežne informuje EFC o možnom splácaní pôžičiek alebo o reštrukturalizácii finančných podmienok.
   3.   Lotyšsko je pripravené prijať a implementovať dodatočné konsolidačné opatrenia na stabilizáciu hospodárstva v prípade, že také opatrenia budú počas programu pomoci potrebné. Lotyšské orgány sa s Komisiou vopred poradia o prijatí takýchto dodatočných opatrení.
   Článok 3
   1.   Finančnú pomoc Spoločenstva sprístupní Komisia Lotyšsku prostredníctvom najviac šiestich splátok, ktorých výška sa určí v memorande o porozumení.
   2.   Prvá splátka sa uvoľní až vtedy, keď úverová zmluva a memorandum o porozumení nadobudnú účinnosť.
   3.   Ak to bude potrebné na financovanie úveru, povoľuje sa obozretné používanie úrokových swapov s protistranami najvyššej úverovej kvality.
   4.   Komisia rozhodne o uvoľnení ďalších splátok po tom, ako získa stanovisko EFC.
   5.   Vyplatenie každej ďalšej splátky sa uskutoční na základe uspokojivého vykonávania nového hospodárskeho programu (Program na ekonomickú stabilizáciu a oživenie rastu) lotyšskej vlády vrátane konvergenčného programu a konkrétnejšie na základe špecifických podmienok hospodárskej politiky ustanovených v memorande o porozumení. Tieto okrem iného obsahujú:

               a)

               prijatie jasne ustanoveného strednodobého fiškálneho programu navrhnutého na účely zníženia deficitu verejných financií do roku 2011 na nie viac ako referenčnú úroveň HDP 3 % uvedenú v zmluve;

               b)

               spravovanie rozpočtu na rok 2009 tak, ako je upravené v dodatočnom rozpočte prijatom 12. decembra 2008 (a ktorý sa predloží s podrobnosťami do konca marca 2009), s cieľom nepresiahnuť deficit peňažného toku verejných financií 5 % HDP alebo 5,3 % HDP podľa ESA 95;

               c)

               zníženie priemerných nominálnych miezd vo verejnom sektore v roku 2009 o minimálne 15 % voči pôvodnému rozpočtu zo 14. novembra 2008 a o ďalšie 2 % v období rokov 2010 – 2011;

               d)

               pokračujúce opatrenia, ktoré sa začali v roku 2008 na zníženie zamestnanosti v ústrednej vláde s cieľom zabezpečiť aspoň 5 % zníženie do konca roku 2008 a celkové zníženie o 10 % do 30. júna 2009;

               e)

               zlepšenie návrhu a zavedenia rozpočtových procesov prijatím reformy fiškálneho rámca a rozpočtu prostredníctvom zmien a doplnení k platným právnym predpisom o rozpočtovom a finančnom riadení;

               f)

               zavedenie jasného a transparentného systému vyplácania miezd pre priamych zamestnancov verejnej správy a zriadenie jednotného plánovania ľudských zdrojov a systému manažmentu pre inštitúcie verejnej správy;

               g)

               mechanizmus na zabezpečenie väčšej stability bankového sektora na stredné až dlhodobé obdobie, vrátane širokej škály obozretných opatrení a opatrení v oblasti dohľadu a menovej politiky. Tieto opatrenia by mali obmedziť rast úverov na udržateľnú úroveň a mali by zabrániť úplnému spoliehaniu sa na nezabezpečené financovanie zo zahraničia. V bankovom systéme sa vykonajú cielené prieskumy, aby sa zabezpečilo, že všetky banky sú solventné a majú dostatok kapitálu;

               h)

               primerané opatrenia v súvislosti s reštrukturalizáciou dlhu súkromného sektora. Posilní sa príslušný právny základ pre reštrukturalizáciu súčasného dlhu vzhľadom na splatnosť a menu. Ďalšou prioritou musí byť zjednodušenie konania vo veci platobnej neschopnosti a rýchla implementácia ozdravovacích plánov;

               i)

               zabezpečenie, aby zvyšní menšinoví akcionári banky Parex neprofitovali z riešenia vytvoreného pre banku ani z opatrení na zlepšenie finančnej stability prostredníctvom úplného znárodnenia banky Parex;

               j)

               opatrenia štrukturálnej reformy, ktoré podporila aj lisabonská stratégia a ktoré sú implementované do lotyšského národného programu reforiem, vrátane politiky aktívneho trhu práce a celoživotného vzdelávania, väčšej účasti hráčov súkromného sektora na aktivitách výskumu a vývoja a na inovačných aktivitách, opatrení na zvýšenie vývozu a odstránenie byrokracie pre podniky;

               k)

               implementácia projektov financovaných EÚ na plánovanom stupni na zvýšenie príspevku obchodovateľného sektora k hospodárskemu rastu;

               l)

               opatrenia, aby spoločnosti a podnikatelia, ktorých žiadosti o štrukturálne fondy boli schválené alebo ktorí sa môžu o tieto prostriedky uchádzať, získali lepší prístup k finančným prostriedkom.

         Článok 4
   Toto rozhodnutie je určené Lotyšskej republike.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 20. januára 2009

            Za Radu

            predseda

         M. KALOUSEK

      (1)  Ú. v. ES L 53, 23.2.2002, s. 1.

      (2)  Pozri stranu 37 tohto úradného vestníka.


title: 2013/555/EÚ: Rozhodnutie Európskeho parlamentu zo 17. apríla 2013 o účtovnej závierke Agentúry pre spoluprácu regulačných orgánov v oblasti energetiky za rozpočtový rok 2011

text:
               16.11.2013

               SK

               Úradný vestník Európskej únie

               L 308/164

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke Agentúry pre spoluprácu regulačných orgánov v oblasti energetiky za rozpočtový rok 2011
   (2013/555/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre spoluprácu regulačných orgánov v oblasti energetiky za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Agentúry pre spoluprácu regulačných orgánov v oblasti energetiky za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 713/2009 z 13. júla 2009, ktorým sa zriaďuje Agentúra pre spoluprácu regulačných orgánov v oblasti energetiky (4), a najmä na jeho článok 24,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0068/2013),

               1.

               schvaľuje účtovnú závierku Agentúry pre spoluprácu regulačných orgánov v oblasti energetiky za rozpočtový rok 2011;

               2.

               poveruje svojho predsedu, aby postúpil toto rozhodnutie riaditeľovi Agentúry pre spoluprácu regulačných orgánov v oblasti energetiky, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 211, 14.8.2009, s. 1.

      (5)  Ú. v. ES L 357, 31.12.2002, s. 72.


title: 2014/743/EÚ: Rozhodnutie Rady z 21. októbra 2014 o začatí automatizovanej výmeny údajov o evidencii vozidiel na Cypre

text:
               29.10.2014

               SK

               Úradný vestník Európskej únie

               L 308/100

         ROZHODNUTIE RADY
   z 21. októbra 2014
   o začatí automatizovanej výmeny údajov o evidencii vozidiel na Cypre

      (2014/743/EÚ)

   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), a najmä na jeho článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), a najmä na jeho článok 20 a kapitolu 4 jeho prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu, právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy, sú zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia.

               (2)

               Článok 25 rozhodnutia 2008/615/SVV je preto uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť, v prípade automatizovanej výmeny údajov v súlade s kapitolou 2 rozhodnutia 2008/615/SVV, založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď ako bude presvedčený, že spĺňa predpoklady na výmenu údajov v príslušnej kategórii.

               (5)

               Cyprus vyplnil dotazník o ochrane údajov a dotazník o údajoch o evidencii vozidiel.

               (6)

               Cyprus spolu s Holandskom uskutočnili úspešnú skúšobnú prevádzku.

               (7)

               Na Cypre sa uskutočnila hodnotiaca návšteva a holandsko-rumunský hodnotiaci tím o nej vypracoval správu, ktorá sa zaslala príslušnej pracovnej skupine Rady.

               (8)

               Rade sa predložila celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky v súvislosti s údajmi o evidencii vozidiel,

         PRIJALA TOTO ROZHODNUTIE:
   Článok 1
   Cyprus na účely automatizovaného vyhľadávania údajov o evidencii vozidiel vykonal v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnený dostávať a poskytovať osobné údaje podľa článku 12 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 21. októbra 2014

            Za Radu

            predseda

         S. GOZI

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: 2012/736/EÚ: Rozhodnutie Rady z  26. novembra 2012 , ktorým sa vymenúvajú belgický člen a belgický náhradník Výboru regiónov

text:
               29.11.2012

               SK

               Úradný vestník Európskej únie

               L 329/18

         ROZHODNUTIE RADY
   z 26. novembra 2012,
   ktorým sa vymenúvajú belgický člen a belgický náhradník Výboru regiónov
   (2012/736/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh belgickej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Charlesa PICQUÉHO sa uvoľnilo miesto člena Výboru regiónov.

               (3)

               V dôsledku vymenovania pána Alaina HUTCHINSONA za člena Výboru regiónov sa uvoľní miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúva:

               a)

               za člena:

                           —

                           pán Alain HUTCHINSON, Membre du Parlement de la Région de Bruxelles-Capitale,

                     a

               b)

               za náhradníka:

                           —

                           pán Charles PICQUÉ, Ministre-Président du Gouvernement de la Région de Bruxelles-Capitale.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 26. novembra 2012

            Za Radu

            predseda

         G. DEMOSTHENOUS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Komisie zo 14. decembra 2009 , ktorým sa mení a dopĺňa rozhodnutie 2009/177/ES, pokiaľ ide o programy eradikácie a o štatút členských štátov, zón a priestorov bez výskytu chorôb v prípade určitých chorôb vodných živočíchov [oznámené pod číslom K(2009) 9888] (Text s významom pre EHP)

text:
               18.12.2009

               SK

               Úradný vestník Európskej únie

               L 336/31

      ROZHODNUTIE KOMISIE

   zo 14. decembra 2009,
   ktorým sa mení a dopĺňa rozhodnutie 2009/177/ES, pokiaľ ide o programy eradikácie a o štatút členských štátov, zón a priestorov bez výskytu chorôb v prípade určitých chorôb vodných živočíchov
   [oznámené pod číslom K(2009) 9888]
   (Text s významom pre EHP)
   (2009/975/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 44 ods. 2 a článok 49 ods. 1,
   keďže:

               (1)

               V rozhodnutí Komisie 2009/177/ES, ktorým sa vykonáva smernica Rady 2006/88/ES, pokiaľ ide o programy dohľadu a eradikácie a o štatút členských štátov, zón a priestorov bez výskytu chorôb (2), sa stanovujú vzorové formuláre, ktoré majú členské štáty predložiť na schválenie programov eradikácie podľa smernice 2006/88/ES a na predloženie dokumentácie na schválenie štatútu oblasti bez výskytu chorôb podľa uvedenej smernice.

               (2)

               V časti B prílohy I k rozhodnutiu 2009/177/ES sa uvádzajú zoznamy členských štátov, zón a priestorov, na ktoré sa vzťahujú programy eradikácie schválené v súlade so smernicou 2006/88/ES. V časti C uvedenej prílohy sa uvádzajú zoznamy členských štátov, zón a priestorov vyhlásených za oblasti bez výskytu chorôb v súlade s uvedenou smernicou.

               (3)

               Dánsko predložilo Komisii viacročný program eradikácie vírusovej hemoragickej septikémie (VHS) podľa rozhodnutia Rady 90/424/EHS z 26. júna 1990 o výdavkoch na veterinárnom úseku (3) na obdobie od 1. januára 2009 do 31. decembra 2013. Uvedený program bol schválený rozhodnutím Komisie z 28. novembra 2008, ktorým sa schvaľujú ročné a viacročné programy a finančný príspevok Spoločenstva na eradikáciu, kontrolu a monitorovanie určitých chorôb zvierat a zoonóz predložené členskými štátmi na rok 2009 a nasledujúce roky (4). Uvedený program spĺňa požiadavky na schválenie stanovené v rozhodnutí 2009/177/ES a mal by sa preto schváliť podľa článku 44 ods. 2 smernice 2006/88/ES. Zóny, na ktoré sa vzťahuje uvedený program, by sa preto mali vložiť do časti B zoznamu uvedeného v prílohe I k uvedenému rozhodnutiu.

               (4)

               V článku 12 rozhodnutia 2009/177/ES sa za určitých podmienok stanovuje výnimka zo smernice 2006/88/ES, na základe ktorej sa od členských štátov nežiada predložiť na schválenie programy eradikácie, ktoré sa schválili s cieľom získať štatút schválenej zóny, pokiaľ ide o VHS, rozhodnutím Komisie 2003/634/ES z 28. augusta 2003, ktorým sa schvaľujú programy na účely získania štatútu schválených zón a schválených fariem v neschválených zónach v súvislosti s vírusovou hemoragickou septikémiou (VHS) a infekčnou krvotvornou nekrózou (IHN) u rýb (5).

               (5)

               Rozhodnutím 2003/634/EC sa schválil program, ktorý predložilo Fínsko s cieľom získať štatút schválenej zóny, pokiaľ ide o VHS. Fínsko teraz predložilo správu o uvedenom programe v súlade s požiadavkami stanovenými v rozhodnutí 2009/177/ES. Zóny, na ktoré sa vzťahuje uvedený program, by sa preto mali vložiť do zoznamu uvedeného v časti B prílohy I k uvedenému rozhodnutiu.

               (6)

               Nemecko predložilo Komisii viacročný program eradikácie herpesvirózy kaprov koi (KHV) podľa rozhodnutia 90/424/EHS. Uvedený program bol schválený rozhodnutím 2008/897/ES na obdobie od 1. januára 2009 to 31. decembra 2013. Uvedený program spĺňa požiadavky na schválenie stanovené v rozhodnutí 2009/177/ES a mal by sa preto schváliť podľa článku 44 ods. 2 smernice 2006/88/ES. Zóny, na ktoré sa vzťahuje uvedený program, by sa mali vložiť do časti B zoznamu uvedeného v prílohe I k uvedenému rozhodnutiu.

               (7)

               Celé územie Spojeného kráľovstva je v súčasnosti uvedené v časti C prílohy I k rozhodnutiu 2009/177/ES ako oblasť vyhlásená za oblasť bez výskytu chorôb v súlade so smernicou 2006/88/ES, pokiaľ ide o infekčnú anémiu lososov (ISA). Spojené kráľovstvo oznámilo výskyt ISA v priestore, ktorý bol v minulosti vyhlásený za priestor bez výskytu tejto choroby. Údaj týkajúci sa uvedeného členského štátu, pokiaľ ide o ISA, by sa preto mal zmeniť a doplniť na zozname uvedenom v časti C prílohy I k rozhodnutiu 2009/177/ES.

               (8)

               Spojené kráľovstvo teraz predložilo na schválenie program eradikácie, pokiaľ ide o ISA, ktorý sa má uplatňovať na juhozápadných Shetlandských ostrovoch. Uvedený program spĺňa požiadavky rozhodnutia 2009/177/ES. Mal by sa preto schváliť a juhozápadné Shetlandské ostrovy by sa mali vložiť do časti B zoznamu uvedeného v prílohe I k uvedenému rozhodnutiu.

               (9)

               Rozhodnutím 2003/634/ES sa schválil program, ktorý predložilo Spojené kráľovstvo s cieľom získať štatút schválenej zóny, pokiaľ ide o VHS. Spojené kráľovstvo teraz predložilo správu o uvedenom programe v súlade s požiadavkami stanovenými v rozhodnutí 2009/177/ES s cieľom získať pre uvedené zóny vyhlásenie štatútu bez výskytu chorôb. Uvedený program spĺňa požiadavky rozhodnutia 2009/177/ES. Uvedené zóny by sa preto mali začleniť do zoznamu v časti C prílohy I k uvedenému rozhodnutiu.

               (10)

               Okrem toho, celé pobrežie Severného Írska, okrem Lough Foyle, je v súčasnosti uvedené na zozname v časti C prílohy I k rozhodnutiu 2009/177/ES ako územie vyhlásené za oblasť bez výskytu nákazy bonamiózou (Bonamia ostreae). Spojené kráľovstvo teraz ohlásilo výskyt nákazy bonamiózou (Bonamia ostreae) v Strangforth Lough na uvedenom pobreží. Strangforth Lough by sa preto mal vyňať z územia vyhláseného za oblasť bez výskytu chorôb na zozname uvedenom v časti C prílohy I k uvedenému rozhodnutiu.

               (11)

               Rozhodnutie 2009/177/ES by sa preto malo zodpovedajúcim spôsobom zmeniť a doplniť.

               (12)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   Príloha I k rozhodnutiu 2009/177/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.

      V Bruseli 14. decembra 2009

            Za Komisiu

         Androulla VASSILIOU

            členka Komisie

      (1)  Ú. v. EÚ L 328, 24.11.2006, s. 14.

      (2)  Ú. v. EÚ L 63, 7.3.2009, s. 15.

      (3)  Ú. v. ES L 224, 18.8.1990, s. 19.

      (4)  Ú. v. EÚ L 322, 2.12.2008, s. 39.

      (5)  Ú. v. EÚ L 220, 3.9.2003, s. 8.

      PRÍLOHA
      V prílohe I sa časti B a C nahrádzajú takto:

         „ČASŤ B

            Členské štáty, zóny a priestory, na ktoré sa vzťahujú schválené programy eradikácie

                     Choroba

                     Členský štát

                     Kód ISO

                     Geografické vymedzenie oblasti, kde prebieha program eradikácie (členský štát, zóna alebo priestor)

                     Vírusová hemoragická septikémia (VHS)

                     Dánsko

                     DK

                     Tieto povodia riek: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å and Holmsland Klit.

                     Fínsko

                     FI

                     Provincia Åland;
                     obce Uusikaupunki, Pyhäranta a Rauma.

                     Infekčná hematopoetická nekróza (IHN)

                     Herpesviróza kaprov koi (KHV)

                     Nemecko

                     DE

                     Spolková krajina Sasko

                     Infekčná anémia lososov (ISA)

                     Spojené kráľovstvo

                     UK

                     Juhozápadné Shetlandské ostrovy

                     Marteilióza (Marteilia refringens)

                     Bonamióza (Bonamia ostreae)

                     Ichtyoftirióza (choroba bielych škvŕn)

            ČASŤ C

            Členské štáty, zóny a priestory vyhlásené za oblasti bez výskytu chorôb

                     Choroba

                     Členský štát

                     Kód ISO

                     Geografické vymedzenie oblasti bez výskytu choroby (členský štát, zóna alebo priestor)

                     Vírusová hemoragická septikémia (VHS)

                     Dánsko

                     DK

                     Povodia a pobrežné oblasti patriace k týmto oblastiam:

                                 —

                                 Hansted Å

                                 —

                                 Hovmølle Å

                                 —

                                 Grenå

                                 —

                                 Treå

                                 —

                                 Alling Å

                                 —

                                 Kastbjerg

                                 —

                                 Villestrup Å

                                 —

                                 Korup Å

                                 —

                                 Sæby Å

                                 —

                                 Elling Å

                                 —

                                 Uggerby Å

                                 —

                                 Lindenborg Å

                                 —

                                 Øster Å

                                 —

                                 Hasseris Å

                                 —

                                 Binderup Å

                                 —

                                 Vidkær Å

                                 —

                                 Dybvad Å

                                 —

                                 Bjørnsholm Å

                                 —

                                 Trend Å

                                 —

                                 Lerkenfeld Å

                                 —

                                 Vester Å

                                 —

                                 Lønnerup med tilløb

                                 —

                                 Fiskbæk Å

                                 —

                                 Slette Å

                                 —

                                 Bredkær Bæk

                                 —

                                 Vandløb til Kilen

                                 —

                                 Resenkær Å

                                 —

                                 Klostermølle Å

                                 —

                                 Hvidbjerg Å

                                 —

                                 Knidals Å

                                 —

                                 Spang Å

                                 —

                                 Simested Å

                                 —

                                 Skals Å

                                 —

                                 Jordbro Å

                                 —

                                 Fåremølle Å

                                 —

                                 Flynder Å

                                 —

                                 Damhus Å

                                 —

                                 Karup Å

                                 —

                                 Gudenåen

                                 —

                                 Halkær Å

                                 —

                                 Storåen

                                 —

                                 Århus Å

                                 —

                                 Bygholm Å

                                 —

                                 Grejs Å

                                 —

                                 Ørum Å

                     Írsko

                     IE

                     Všetky kontinentálne a pobrežné oblasti na jeho území, okrem:

                                 1.

                                 ostrova Cape Clear.

                     Cyprus

                     CY

                     Všetky kontinentálne oblasti na jeho území.

                     Fínsko

                     FI

                     Všetky kontinentálne a pobrežné oblasti na jeho území, okrem:

                                 1.

                                 provincie Åland;

                                 2.

                                 obcí Uusikaupunki, Pyhäranta a Rauma.

                     Švédsko

                     SE

                     Celé územie

                     Spojené kráľovstvo

                     UK

                     Všetky kontinentálne a pobrežné oblasti v rámci Veľkej Británie, Severného Írska, Guernsey, ostrovov Man a Jersey.

                     Iinfekčná hematopoetická nekróza (IHN)

                     Dánsko

                     DK

                     Celé územie

                     Írsko

                     IE

                     Celé územie

                     Cyprus

                     CY

                     Všetky kontinentálne oblasti na jeho území.

                     Fínsko

                     FI

                     Celé územie

                     Švédsko

                     SE

                     Celé územie

                     Spojené kráľovstvo

                     UK

                     Všetky kontinentálne a pobrežné oblasti v rámci Veľkej Británie, Severného Írska, Guernsey, ostrovov Man a Jersey.

                     Herpesviróza kaprov koi (KHV)

                     Infekčná anémia lososov (ISA)

                     Belgicko

                     BE

                     Celé územie

                     Bulharsko

                     BG

                     Celé územie

                     Česko

                     CZ

                     Celé územie

                     Dánsko

                     DK

                     Celé územie

                     Nemecko

                     DE

                     Celé územie

                     Estónsko

                     EE

                     Celé územie

                     Írsko

                     IE

                     Celé územie

                     Grécko

                     EL

                     Celé územie

                     Španielsko

                     ES

                     Celé územie

                     Francúzsko

                     FR

                     Celé územie

                     Taliansko

                     IT

                     Celé územie

                     Cyprus

                     CY

                     Celé územie

                     Lotyšsko

                     LV

                     Celé územie

                     Litva

                     LT

                     Celé územie

                     Luxembursko

                     LU

                     Celé územie

                     Maďarsko

                     HU

                     Celé územie

                     Malta

                     MT

                     Celé územie

                     Holandsko

                     NL

                     Celé územie

                     Rakúsko

                     AT

                     Celé územie

                     Poľsko

                     PL

                     Celé územie

                     Portugalsko

                     PT

                     Celé územie

                     Rumunsko

                     RO

                     Celé územie

                     Slovinsko

                     SI

                     Celé územie

                     Slovensko

                     SK

                     Celé územie

                     Fínsko

                     FI

                     Celé územie

                     Švédsko

                     SE

                     Celé územie

                     Spojené kráľovstvo

                     UK

                     Všetky kontinentálne a pobrežné oblasti v rámci Veľkej Británie, Severného Írska, Guernsey, ostrova Man a Jersey, okrem juhozápadných Shetlandských ostrovov.

                     Marteilióza (Marteilia refringens)

                     Írsko

                     IE

                     Celé územie

                     Spojené kráľovstvo

                     UK

                     Celé pobrežie Veľkej Británie.
                     Celé pobrežie Severného Írska.
                     Celé pobrežie Guernsey a Herm.
                     Pobrežná oblasť ostrova Jersey: oblasť pozostáva z prílivovej pobrežnej oblasti a jej najbližšieho okolia medzi značkou priemerného vysokého stavu vody na ostrove Jersey a imaginárnou čiarou tiahnucou sa tri námorné míle od značky priemerného nízkeho stavu vody na ostrove Jersey. Oblasť sa nachádza v Normandsko-bretónskom zálive na južnej strane Lamanšského prielivu.
                     Celé pobrežie ostrova Man.

                     Bonamióza (Bonamia ostreae)

                     Írsko

                     IE

                     Celé pobrežie Írska, okrem:

                                 1.

                                 prístavu v Corku;

                                 2.

                                 zálivu v Galway;

                                 3.

                                 prístavu v Ballinakil;

                                 4.

                                 zálivu v Clew;

                                 5.

                                 Achill Sound;

                                 6.

                                 Loughmore, zálivu v Blacksod;

                                 7.

                                 Lough Foyle;

                                 8.

                                 Lough Swilly.

                     Spojené kráľovstvo

                     UK

                     Celé pobrežie Veľkej Británie, okrem:

                                 1.

                                 južného pobrežia Cornwallu od Lizard po Start Point;

                                 2.

                                 pobrežia Dorsetu, Hampshire a Sussexu od Portland Bill po Selsey Bill;

                                 3.

                                 oblasti pozdĺž pobrežia severného Kentu a Essexu od North Forelandu po Felixstowe;

                                 4.

                                 oblasti pozdĺž pobrežia v juhozápadnom Walese od Wooltack Point po St. Govan’s Head vrátane Milford Haven a pobrežných vôd východnej a západnej rieky Cleddau;

                                 5.

                                 oblasti zahŕňajúca vody Loch Sunart na východ od čiary tiahnúcej sa juho-juhovýchodne od najsevernejšieho bodu Maclean’s Nose po Auliston Point;

                                 6.

                                 oblasti zahŕňajúcej West Loch Tarbert severovýchodne od od čiary tiahnúcej sa východne-juhovýchodne od Ardpatrick Point NR 734 578 po záliv North Dunskeig v NR 752 568.

                           Celé pobrežie Severného Írska, okrem:

                                 1.

                                 Lough Foyle;

                                 2.

                                 Strangfordského jazera.

                           Celé pobrežie Guernsey, Herm a ostrova Man.
                     Pobrežná oblasť ostrova Jersey: oblasť pozostáva z prílivovej pobrežnej oblasti a jej najbližšieho okolia medzi značkou priemerného vysokého stavu vody na ostrove Jersey a imaginárnou čiarou tiahnucou sa tri námorné míle od značky priemerného nízkeho stavu vody na ostrove Jersey. Zóna sa nachádza v Normandsko-bretónskom zálive na južnej strane Lamanšského prielivu.

                     Ichtyoftirióza (choroba bielych škvŕn)“


title: Rozhodnutie Rady (EÚ) 2016/815 zo 17. mája 2016 o pristúpení Chorvátska k Dohovoru vypracovanému na základe článku K.3 Zmluvy o Európskej únii, o ochrane finančných záujmov Európskych spoločenstiev a protokolu z 27. septembra 1996, protokolu z 29. novembra 1996 a druhému protokolu z 19. júna 1997 k uvedenému dohovoru

text:
               24.5.2016

               SK

               Úradný vestník Európskej únie

               L 133/9

         ROZHODNUTIE RADY (EÚ) 2016/815
   zo 17. mája 2016
   o pristúpení Chorvátska k Dohovoru vypracovanému na základe článku K.3 Zmluvy o Európskej únii, o ochrane finančných záujmov Európskych spoločenstiev a protokolu z 27. septembra 1996, protokolu z 29. novembra 1996 a druhému protokolu z 19. júna 1997 k uvedenému dohovoru
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na Akt o pristúpení Chorvátska, a najmä na jeho článok 3 ods. 4 a 5,
   so zreteľom na odporúčanie Európskej komisie,
   so zreteľom na stanovisko Európskeho parlamentu (1),
   keďže:

               (1)

               Dohovor vypracovaný na základe článku K.3 Zmluvy o Európskej únii o ochrane finančných záujmov Európskych spoločenstiev (2) (ďalej len „dohovor“) bol podpísaný 26. júla 1995 a nadobudol platnosť 17. októbra 2002.

               (2)

               Dohovor bol doplnený protokolom vypracovaným na základe článku K.3 Zmluvy o Európskej únii k Dohovoru o ochrane finančných záujmov Európskych spoločenstiev (3) (ďalej len „protokol z 27. septembra 1996“) a protokolom o výklade Dohovoru o ochrane finančných záujmov Európskych spoločenstiev prostredníctvom predbežných rozhodnutí Súdneho dvora Európskych spoločenstiev vypracovaným na základe článku K.3 Zmluvy o Európskej únii (4) (ďalej len „protokol z 29. novembra 1996“), ktoré nadobudli platnosť 17. októbra 2002.

               (3)

               Dohovor bol ďalej doplnený druhým protokolom k Dohovoru o ochrane finančných záujmov Európskych spoločenstiev vypracovaným na základe článku K.3 Zmluvy o Európskej únii (5) (ďalej len „druhý protokol z 19. júna 1997“), ktorý nadobudol platnosť 19. mája 2009.

               (4)

               V článku 3 ods. 4 Aktu o pristúpení Chorvátska (ďalej len „akt o pristúpení“) sa stanovuje, že Chorvátsko pristupuje k dohovorom a protokolom, ktoré sú uvedené v prílohe I k aktu o pristúpení. Uvedené dohovory a protokoly okrem iného zahŕňajú dohovor, protokol z 29. novembra 1996 a druhý protokol z 19. júna 1997. Daný dohovor a uvedené protokoly nadobudnú pre Chorvátsko platnosť dňom, ktorý stanoví Rada.

               (5)

               V súlade s článkom 3 ods. 5 aktu o pristúpení Rada rozhodne o vykonaní všetkých úprav potrebných z dôvodu pristúpenia Chorvátska k dohovorom a protokolom uvedeným v prílohe I k aktu o pristúpení,

         PRIJALA TOTO ROZHODNUTIE:
   Článok 1
   Dohovor, protokol z 27. septembra 1996, protokol z 29. novembra 1996 a druhý protokol z 19. júna 1997 nadobudnú pre Chorvátsko platnosť prvým dňom prvého mesiaca nasledujúceho po dni uverejnenia tohto rozhodnutia.
   Článok 2
   Znenia dohovoru (6), protokolu z 27. septembra 1996 (7), protokolu z 29. novembra 1996 (8) a druhého protokolu z 19. júna 1997 (9) v chorvátskom jazyku sú autentické za rovnakých podmienok ako ostatné jazykové verzie.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 17. mája 2016

            Za Radu

            predseda

         M.H.P. VAN DAM

      (1)  Stanovisko z 25. februára 2016 (zatiaľ neuverejnené v úradnom vestníku).

      (2)  Ú. v. ES C 316, 27.11.1995, s. 49.

      (3)  Ú. v. ES C 313, 23.10.1996, s. 2.

      (4)  Ú. v. ES C 151, 20.5.1997, s. 2.

      (5)  Ú. v. ES C 221, 19.7.1997, s. 12.

      (6)  Znenie v chorvátskom jazyku bolo uverejnené v osobitnom vydaní v úradnom vestníku (Kapitola 19, zväzok 14, s. 50).

      (7)  Znenie v chorvátskom jazyku bolo uverejnené v osobitnom vydaní v úradnom vestníku (Kapitola 19, zväzok 14, s. 73).

      (8)  Znenie v chorvátskom jazyku bolo uverejnené v osobitnom vydaní v úradnom vestníku (Kapitola 19, zväzok 14, s. 92).

      (9)  Znenie v chorvátskom jazyku bolo uverejnené v osobitnom vydaní v úradnom vestníku (Kapitola 19, zväzok 14, s. 141).


title: 2008/775/ES,Euratom: Rozhodnutie Rady z  2. októbra 2008 , ktorým sa vymenúva jedna bulharská členka Európskeho hospodárskeho a sociálneho výboru

text:
               7.10.2008

               SK

               Úradný vestník Európskej únie

               L 266/13

      ROZHODNUTIE RADY

   z 2. októbra 2008,
   ktorým sa vymenúva jedna bulharská členka Európskeho hospodárskeho a sociálneho výboru
   (2008/775/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie 2007/3/ES, Euratom (1),
   so zreteľom na návrh bulharskej vlády,
   so zreteľom na stanovisko Komisie,
   keďže v dôsledku odstúpenia sa uvoľnilo jedno miesto po tejto členke Európskeho hospodárskeho a sociálneho výboru: pani Andriana SUKOVA-TOSHEVA,
   ROZHODLA TAKTO:
   Článok 1
   Pani Lena ROUSSENOVA, hlavná ekonómka a programová riaditeľka Konfederácie zamestnávateľov a priemyselníkov v Bulharsku, sa týmto vymenúva za členku Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2010.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 2. októbra 2008

            Za Radu

            predseda

         X. BERTRAND

      (1)  Ú. v. EÚ L 1, 4.1.2007, s. 6.


title: 2008/785/ES: Rozhodnutie Komisie z  9. októbra 2008 , ktorým sa mení a dopĺňa rozhodnutie 2005/56/ES, ktorým sa zriaďuje Výkonná agentúra pre vzdelávanie, audiovizuálny sektor a kultúru na riadenie činnosti Spoločenstva v oblasti vzdelávania, audiovizuálneho sektora a kultúry pri uplatňovaní nariadenia Rady (ES) č. 58/2003

text:
               10.10.2008

               SK

               Úradný vestník Európskej únie

               L 269/11

      ROZHODNUTIE KOMISIE

   z 9. októbra 2008,
   ktorým sa mení a dopĺňa rozhodnutie 2005/56/ES, ktorým sa zriaďuje Výkonná agentúra pre vzdelávanie, audiovizuálny sektor a kultúru na riadenie činnosti Spoločenstva v oblasti vzdelávania, audiovizuálneho sektora a kultúry pri uplatňovaní nariadenia Rady (ES) č. 58/2003
   (2008/785/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (1), a najmä na jeho článok 3 ods. 1,
   keďže:

               (1)

               Výkonná agentúra pre vzdelávanie, audiovizuálny sektor a kultúru (ďalej len „agentúra“) bola zriadená rozhodnutím Komisie 2005/56/ES (2). Jej úlohou je riadenie činnosti Spoločenstva v oblasti vzdelávania, audiovizuálneho sektora a kultúry, vrátane projektov financovaných prostredníctvom nástrojov európskej politiky vonkajšej pomoci, 9. Európskeho rozvojového fondu a určitých dohôd, ktoré Spoločenstvo uzavrelo so Spojenými štátmi americkými a s Kanadou.

               (2)

               Dňa 31. decembra 2006 sa skončila tretia fáza transeurópskeho programu spolupráce v oblasti vyššieho vzdelávania (Tempus III). Komisia rozhodla o predĺžení tejto akcie na obdobie rokov 2007 – 2013 (Tempus IV) a o jej financovaní prostredníctvom ustanovení troch nástrojov európskej politiky vonkajšej pomoci, konkrétne nástroja predvstupovej pomoci (IPA), európskeho nástroja susedstva a partnerstva a nástroja financovania rozvojovej spolupráce.

               (3)

               Na základe iniciatív Európskeho spoločenstva v spolupráci so Spojenými štátmi americkými a s Kanadou Komisia okrem iného rozhodla o posilnení spolupráce v oblasti vzdelávania a mládeže s industrializovanými krajinami a územiami a inými krajinami a územiami s vysokými príjmami.

               (4)

               Z externého hodnotenia, ktoré Komisia dokončila v apríli 2008, vyplýva, že využívanie služieb agentúry je najlepším riešením, pokiaľ ide o riadenie programu Tempus (štvrtej fázy programu ako aj ukončenia tretej fázy) a týchto projektov financovaných nástrojom spolupráce s industrializovanými krajinami a územiami a inými krajinami a územiami s vysokými príjmami. Na základe tohto hodnotenia sa odporučilo rozšíriť úlohy agentúry o riadenie týchto programov a projektov.

               (5)

               Rozhodnutie 2005/56/ES by sa preto malo zmeniť a doplniť.

               (6)

               Ustanovenia uvedené v tomto rozhodnutí sú v súlade so stanoviskom Výboru pre výkonné agentúry,

         ROZHODLA TAKTO:
   Jediný článok
   Článok 4 ods. 1 rozhodnutia 2005/56/ES sa nahrádza týmto znením:

      „1.   Agentúra je zodpovedná za riadenie určitých častí týchto programov Spoločenstva:

                  1.

                  projekty v oblasti vyššieho vzdelávania, ktoré by mohli byť financované prostredníctvom ustanovení o hospodárskej pomoci v prospech určitých krajín strednej a východnej Európy (Phare), ktoré boli schválené nariadením Rady (EHS) č. 3906/89 (3);

                  2.

                  program na podporu rozvoja a distribúcie európskych audiovizuálnych diel (MEDIA II – rozvoj a distribúcia) (1996 – 2000) schválený rozhodnutím Rady 95/563/ES (4);

                  3.

                  program ďalšieho vzdelávania odborníkov európskeho audiovizuálneho programového priemyslu (MEDIA II – vzdelávanie) (1996 – 2000) schválený rozhodnutím Rady 95/564/ES (5);

                  4.

                  druhá fáza akčného programu Spoločenstva v oblasti vzdelávania Sokrates (2000 –2006) schválená rozhodnutím Európskeho parlamentu a Rady č. 253/2000/ES (6);

                  5.

                  druhá fáza akčného programu Spoločenstva v oblasti odborného vzdelávania Leonardo da Vinci (2000 – 2006) schválená rozhodnutím Rady 1999/382/ES (7);

                  6.

                  akčný program Spoločenstva Mládež (2000 – 2006) schválený rozhodnutím Európskeho parlamentu a Rady č. 1031/2000/ES (8);

                  7.

                  program Kultúra 2000 (2000 – 2006) schválený rozhodnutím Európskeho parlamentu a Rady č. 508/2000/ES (9);

                  8.

                  projekty v oblasti vyššieho vzdelávania, ktoré by mohli byť financované v rámci ustanovení o poskytovaní pomoci partnerským štátom vo východnej Európe a strednej Ázii (2000 – 2006) stanovenej nariadením Rady (ES, Euratom) č. 99/2000 (10);

                  9.

                  projekty v oblasti vyššieho vzdelávania, ktoré by mohli byť financované prostredníctvom ustanovení o pomoci Albánsku, Bosne a Hercegovine, Chorvátsku, Bývalej juhoslovanskej republike Macedónsko, Čiernej Hore, Srbsku a Kosovu (rezolúcia Bezpečnostnej rady OSN 1244) (2000 – 2006) schválené v rámci nariadenia Rady (ES) č. 2666/2000 (11);

                  10.

                  projekty v oblasti vyššieho vzdelávania, ktoré by mohli byť financované v rámci ustanovení o finančných a technických opatreniach (MEDA) sprevádzajúcich reformu ekonomických a sociálnych štruktúr v rámci Európsko-stredomorského partnerstva stanovených nariadením Rady (ES) č. 2698/2000 (12);

                  11.

                  tretia fáza transeurópskeho programu spolupráce v oblasti vyššieho vzdelávania (Tempus III) (2000 – 2006) schválená rozhodnutím Rady 1999/311/ES (13);

                  12.

                  projekty, ktoré by mohli byť financované v rámci ustanovení Dohody medzi Európskym spoločenstvom a Spojenými štátmi americkými o obnovení programu spolupráce v oblasti vyššieho vzdelávania a odborného vzdelávania a prípravy (2001 – 2005) schválenej rozhodnutím Rady 2001/196/ES (14);

                  13.

                  projekty, ktoré by mohli byť financované v rámci ustanovení Dohody medzi Európskym spoločenstvom a vládou Kanady o obnovení programu spolupráce v oblasti vyššieho vzdelávania a odbornej prípravy (2001 – 2005) schválenej rozhodnutím Rady 2001/197/ES (15);

                  14.

                  program na podporu rozvoja európskych audiovizuálnych diel (MEDIA Plus – rozvoj, distribúcia a propagácia) (2001 – 2006) schválený rozhodnutím Rady 2000/821/ES (16);

                  15.

                  program ďalšieho vzdelávania odborníkov európskeho audiovizuálneho programového priemyslu (MEDIA – vzdelávanie) (2001 – 2006) schválený rozhodnutím Európskeho parlamentu a Rady č. 163/2001/ES (17);

                  16.

                  viacročný program na účinnú integráciu informačných a komunikačných technológií (IKT) do systémov vzdelávania a odbornej prípravy v Európe (program eLearning) (2004 – 2006) schválený rozhodnutím Európskeho parlamentu a Rady č. 2318/2003/ES (18);

                  17.

                  akčný program Spoločenstva na podporu aktívneho európskeho občianstva (občianska účasť) (2004 – 2006) schválený rozhodnutím Rady 2004/100/ES (19);

                  18.

                  akčný program Spoločenstva na podporu organizácií aktívnych na európskej úrovni v oblasti mládeže (2004 – 2006) schválený rozhodnutím Európskeho parlamentu a Rady č. 790/2004/ES (20);

                  19.

                  akčný program Spoločenstva na podporu organizácií činných na európskej úrovni a špecifických činností v oblasti vzdelávania a školenia (2004 – 2006) schválený rozhodnutím Európskeho parlamentu a Rady č. 791/2004/ES (21);

                  20.

                  akčný program Spoločenstva zameraný na podporu organizácií pôsobiacich na európskej úrovni v oblasti kultúry (2004 – 2006) schválený rozhodnutím Európskeho parlamentu a Rady č. 792/2004/ES (22);

                  21.

                  program na zvýšenie kvality vysokoškolského vzdelávania a na podporu porozumenia medzi kultúrami prostredníctvom spolupráce s tretími krajinami (Erasmus Mundus) (2004 – 2008) schválený rozhodnutím Európskeho parlamentu a Rady č. 2317/2003/ES (23);

                  22.

                  projekty, ktoré by mohli byť financované v rámci ustanovení Dohody medzi Európskym spoločenstvom a Spojenými štátmi americkými o obnovení programu spolupráce v oblasti vyššieho vzdelávania, odborného vzdelávania a prípravy (2006 – 2013) schválenej rozhodnutím Rady 2006/910/ES (24);

                  23.

                  projekty, ktoré by mohli byť financované v rámci ustanovení Dohody medzi Európskym spoločenstvom a vládou Kanady, ktorou sa vytvára rámec na spoluprácu v oblastiach vyššieho vzdelávania, odbornej prípravy a mládeže (2006 – 2013) schválenej rozhodnutím Rady 2006/964/ES (25);

                  24.

                  akčný program v oblasti celoživotného vzdelávania a odbornej prípravy LifeLong Learning (2007 – 2013) schválený rozhodnutím Európskeho parlamentu a Rady č. 1720/2006/ES (26);

                  25.

                  program Kultúra (2007 – 2013) schválený rozhodnutím Európskeho parlamentu a Rady č. 1855/2006/ES (27);

                  26.

                  program Európa pre občanov na podporu aktívneho európskeho občianstva (2007 – 2013) schválený rozhodnutím Európskeho parlamentu a Rady č. 1904/2006/ES (28);

                  27.

                  program Mládež v akcii (2007 – 2013) schválený rozhodnutím Európskeho parlamentu a Rady č. 1719/2006/ES (29);

                  28.

                  program na podporu európskeho audiovizuálneho sektora (MEDIA 2007) (2007 – 2013) schválený rozhodnutím Európskeho parlamentu a Rady č. 1718/2006/ES (30);

                  29.

                  projekty v oblasti vyššieho vzdelávania, ktoré by mohli byť financované prostredníctvom ustanovení o podpore hospodárskej spolupráce s ázijskými rozvojovými krajinami schválené nariadením Rady (EHS) č. 443/92 (31);

                  30.

                  projekty v oblastiach vyššieho vzdelávania a mládeže, ktoré by mohli byť financované v rámci ustanovení nástroja predvstupovej pomoci (IPA) ustanoveného nariadením Rady (ES) č. 1085/2006 (32);

                  31.

                  projekty v oblasti vyššieho vzdelávania, ktoré by mohli byť financované v rámci ustanovení nástroja európskeho susedstva a partnerstva vytvoreného nariadením Európskeho parlamentu a Rady (ES) č. 1638/2006 (33);

                  32.

                  projekty v oblasti vyššieho vzdelávania, ktoré by mohli byť financované prostredníctvom ustanovení nástroja financovania rozvojovej spolupráce vytvoreného nariadením Európskeho parlamentu a Rady (ES) č. 1905/2006 (34);

                  33.

                  projekty v oblastiach vyššieho vzdelávania a mládeže, ktoré by mohli byť financované nástrojom financovania spolupráce s industrializovanými krajinami a územiami a inými krajinami a územiami s vysokými príjmami vytvoreným nariadením Rady (ES) č. 1934/2006 (35);

                  34.

                  projekty v oblasti vyššieho vzdelávania, ktoré by mohli byť financované z prostriedkov 9. Európskeho rozvojového fondu (2000 – 2007)( (36).

      V Bruseli 9. októbra 2008

            Za Komisiu

         Ján FIGEĽ

            člen Komisie

      (1)  Ú. v. ES L 11, 16.1.2003, s. 1.

      (2)  Ú. v. EÚ L 24, 27.1.2005, s. 35.

      (3)  Ú. v. ES L 375, 23.12.1989, s. 11.

      (4)  Ú. v. ES L 321, 30.12.1995, s. 25.

      (5)  Ú. v. ES L 321, 30.12.1995, s. 33.

      (6)  Ú. v. ES L 28, 3.2.2000, s. 1.

      (7)  Ú. v. ES L 146, 11.6.1999, s. 33.

      (8)  Ú. v. ES L 117, 18.5.2000, s. 1.

      (9)  Ú. v. ES L 63, 10.3.2000, s. 1.

      (10)  Ú. v. ES L 12, 18.1.2000, s. 1.

      (11)  Ú. v. ES L 306, 7.12.2000, s. 1.

      (12)  Ú. v. ES L 311, 12.12.2000, s. 1.

      (13)  Ú. v. ES L 120, 8.5.1999, s. 30.

      (14)  Ú. v. ES L 71, 13.3.2001, s. 7.

      (15)  Ú. v. ES L 71, 13.3.2001, s. 15.

      (16)  Ú. v. ES L 336, 30.12.2000, s. 82.

      (17)  Ú. v. ES L 26, 27.1.2001, s. 1.

      (18)  Ú. v. EÚ L 345, 31.12.2003, s. 9.

      (19)  Ú. v. EÚ L 30, 4.2.2004, s. 6.

      (20)  Ú. v. EÚ L 138, 30.4.2004, s. 24.

      (21)  Ú. v. EÚ L 138, 30.4.2004, s. 31.

      (22)  Ú. v. EÚ L 138, 30.4.2004, s. 40.

      (23)  Ú. v. EÚ L 345, 31.12.2003, s. 1.

      (24)  Ú. v. EÚ L 346, 9.12.2006, s. 33.

      (25)  Ú. v. EÚ L 397, 30.12.2006, s. 14.

      (26)  Ú. v. EÚ L 327, 24.11.2006, s. 45.

      (27)  Ú. v. EÚ L 372, 27.12.2006, s. 1.

      (28)  Ú. v. EÚ L 378, 27.12.2006, s. 32.

      (29)  Ú. v. EÚ L 327, 24.11.2006, s. 30.

      (30)  Ú. v. EÚ L 327, 24.11.2006, s. 12.

      (31)  Ú. v. ES L 52, 27.2.1992, s. 1.

      (32)  Ú. v. EÚ L 210, 31.7.2006, s. 82.

      (33)  Ú. v. EÚ L 310, 9.11.2006, s. 1.

      (34)  Ú. v. EÚ L 378, 27.12.2006, s. 41.

      (35)  Ú. v. EÚ L 405, 3.12.2006, s. 37.

      (36)  Ú. v. ES L 317, 15.12.2000, s. 355.“


title: 2014/744/EÚ: Rozhodnutie Rady z  21. októbra 2014 o začatí automatizovanej výmeny údajov o evidencii vozidiel v Estónsku

text:
               29.10.2014

               SK

               Úradný vestník Európskej únie

               L 308/102

         ROZHODNUTIE RADY
   z 21. októbra 2014
   o začatí automatizovanej výmeny údajov o evidencii vozidiel v Estónsku

      (2014/744/EÚ)

   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), a najmä na jeho článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), a najmä na jeho článok 20 a kapitolu 4 jeho prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu, právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy, sú zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia.

               (2)

               Článok 25 rozhodnutia 2008/615/SVV je preto uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť v prípade automatizovanej výmeny údajov v súlade s kapitolou 2 rozhodnutia 2008/615/SVV založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď ako bude presvedčený, že spĺňa predpoklady na výmenu údajov v príslušnej kategórii.

               (5)

               Estónsko vyplnilo dotazník o ochrane údajov a dotazník o údajoch o evidencii vozidiel.

               (6)

               Estónsko spolu s Holandskom uskutočnili úspešnú skúšobnú prevádzku.

               (7)

               V Estónsku sa uskutočnila hodnotiaca návšteva a holandsko-fínsky hodnotiaci tím o nej vypracoval správu, ktorá sa zaslala príslušnej pracovnej skupine Rady.

               (8)

               Rade sa predložila celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky v súvislosti s údajmi o evidencii vozidiel,

         PRIJALA TOTO ROZHODNUTIE:
   Článok 1
   Estónsko na účely automatizovaného vyhľadávania údajov o evidencii vozidiel vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článku 12 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 21. októbra 2014

            Za Radu

            predseda

         S. GOZI

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.